pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พล.อ. ฉัตรชัยฯ เป็นประธานในการประชุมคณะกรรมการผู้สูงอายุแห่งชาติ (กผส.) ครั้งที่ 1/2561
วันศุกร์ที่ 2 กุมภาพันธ์ 2561
พล.อ. ฉัตรชัยฯ เป็นประธานในการประชุมคณะกรรมการผู้สูงอายุแห่งชาติ (กผส.) ครั้งที่ 1/2561
พล.อ. ฉัตรชัยฯ เป็นประธานในการประชุมคณะกรรมการผู้สูงอายุแห่งชาติ (กผส.) ครั้งที่ 1/2561 โดยมีมติเห็นชอบมาตรการให้เงินช่วยเหลือเพื่อการยังชีพแก่ผู้สูงอายุ  โครงการบริจาคเบี้ยยังชีพเข้ากองทุนผู้สูงอายุ
วันนี้ (1 กุมภาพันธ์ 2561) เวลา 14.00 น. ณ ห้องประชุม 301 ชั้น 3 อาคารตึกบัญชาการ 1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานในการประชุมคณะกรรมการผู้สูงอายุแห่งชาติ (กผส.) ครั้งที่ 1/2561 เพื่อพิจารณามาตรการให้เงินช่วยเหลือเพื่อการยังชีพแก่ผู้สูงอายุ โครงการบริจาคเบี้ยยังชีพเข้ากองทุนผู้สูงอายุ โดยมี พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายแพทย์วิชัย โชควิวัฒน ประธานสมาคมสภาผู้สูงอายุแห่งประเทศไทยฯ นางไพรวรรณ พลวันรองปลัดกระทรวงฯ นางธนาภรณ์ พรมสุวรรณ อธิบดีกรมกิจการผู้สูงอายุ พร้อมด้วยผู้แทนจากหน่วยงานที่เกี่ยวข้อง เข้าร่วมประชุมด้วย
ที่ประชุม พิจารณาและมีมติเห็นชอบให้เพิ่มช่องทางการบริจาคเบี้ยยังชีพเข้ากองทุนผู้สูงอายุ เพื่ออํานวยความสะดวกแก่ผู้สูงอายุ และการสร้างแรงจูงใจในการบริจาคเบี้ยยังชีพผู้สูงอายุ การสร้างการรับรู้ ประชาสัมพันธ์ รณรงค์ให้ผู้บริจาคเบี้ยยังชีพผู้สูงอายุเข้ากองทุนผู้สูงอายุ โดยจัดทําแผนประชาสัมพันธ์ให้ชัดเจน และให้สํานักงบประมาณพิจารณาจัดสรรงบประมาณ ทั้งนี้ ขอความร่วมมือให้กระทรวงมหาดไทยรณรงค์สร้างการรับรู้ในกลุ่มเป้าหมายเฉพาะในระดับพื้นที่ให้มากขึ้น
นอกจากนี้ ที่ประชุมได้พิจารณาและมีมติเห็นชอบมาตรการส่งเสริมและจูงใจให้ภาคเอกชนดําเนินการกิจการดูแลผู้สูงอายุ โดยจําแนกกลุ่มเป้าหมายให้ชัดเจนและกําหนดมาตรการในการดําเนินกิจการดูแลผู้สูงอายุให้สอดคล้องกับกลุ่มเป้าหมายและการดูแลที่เหมาะสมในทุกระดับ ได้กําหนดเรื่องในแผนผู้สูงอายุ ฉบับที่ 2 ฯ และประสานกับทุกหน่วยงานรับข้อเสนอแนะจากหน่วยงานภาครัฐที่เกี่ยวข้อง และให้เร่งปรับแก้ไขกฎหมายเพื่อรองรับการดําเนินกิจการดูแลผู้สูงอายุในภาคเอกชน
................................................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย กลุ่มสื่อสารองค์กร สํานักงานเลขานุการกรม
รัฐบาลไทย-ข่าวทำเนียบรัฐบาล-ชาวประมงเฮ หลังรัฐบาลไฟเขียวสินเชื่อประมงหมื่นล้านยุควิกฤติโควิด “คณะกก.ฟื้นฟูประมง”นัดประชุมศุกร์นี้ เตรียมคิกออฟสินเชื่อเดือนหน้า [กระทรวงเกษตรและสหกรณ์]
วันพุธที่ 27 พฤษภาคม 2563
ชาวประมงเฮ หลังรัฐบาลไฟเขียวสินเชื่อประมงหมื่นล้านยุควิกฤติโควิด “คณะกก.ฟื้นฟูประมง”นัดประชุมศุกร์นี้ เตรียมคิกออฟสินเชื่อเดือนหน้า [กระทรวงเกษตรและสหกรณ์]
คณะรัฐมนตรี ไฟเขียวสินเชื่อประมงหมื่นล้านยุควิกฤติโควิด ด้าน “คณะกก.ฟื้นฟูประมง” นัดประชุมศุกร์นี้ เตรียมคิกออฟสินเชื่อเดือนมิถุนายน 2563
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการฟื้นฟูและพัฒนาศักยภาพการประมงไทย แถลงวันนี้ (27พ.ค.) ว่า คณะรัฐมนตรี มีมติเห็นชอบอนุมัติโครงการสินเชื่อเพื่อเสริมสภาพคล่องผู้ประกอบการประมง วงเงินสินเชื่อรวม 10,300 ล้านบาท ตามที่กระทรวงเกษตรและสหกรณ์ เสนอเมื่อวันที่ 26 พ.ค. 63 ซึ่งเป็นโครงการสินเชื่อประมงที่มีเงินมากที่สุดครอบคลุมทั้งประมงพื้นบ้านและประมงพาณิชย์ครั้งแรกของประเทศ และยังเป็นโครงการที่เกิดจากการมีส่วนร่วมมากที่สุดของทุกภาคส่วนภายใต้การทํางานของคณะกรรมการฟื้นฟูและพัฒนาศักยภาพการประมงไทยกับกรมประมงและสมาคมประมงทุกสมาคมโดยจะมีการประชุมคณะกรรมการฟื้นฟูฯในวันศุกร์ที่ 29 พ.ค. นี้ ที่กรมประมงเพื่อซักซ้อมความเข้าใจและเตรียมพร้อมในการคิกออฟเปิดโครงการสินเชื่อเสริมสภาพคล่องประมงทันทีในเดือนมิถุนายน 2563
นายอลงกรณ์ กล่าวว่า จากผลกระทบสงครามการค้าสหรัฐ-จีนและวิกฤติโควิด19 ดร.เฉลิมชัย ศรีอ่อนรัฐมนตรีว่าการกระทรวงเกษตรและสหกรณ์ ได้มอบนโยบายการให้ความช่วยเหลือประมงพาณิชย์และประมงพื้นบ้านเพื่อเสริมสภาพคล่องในการประกอบอาชีพด้วยการจัดหาแหล่งสินเชื่อดอกเบี้ยต่ํา ซึ่งจะช่วยบรรเทาความเดือดร้อนของชาวประมงให้สามารถกลับมาประกอบอาชีพประมงเพื่อให้เกิดความยั่งยืนในอาชีพต่อไป โดยตั้งคณะกรรมการฟื้นฟูและพัฒนาศักยภาพการประมงไทยเป็นกลไกทํางานขับเคลื่อนอย่างเป็นระบบตั้งแต่ปีที่แล้ว และนายจุรินทร์ ลักษณวิศิษฏ์ รองนายกรัฐมนตรี เห็นชอบให้ ดร.เฉลิมชัย ศรีอ่อนรัฐมนตรีเกษตรฯ นําเสนอโครงการสินเชื่อเสริมสภาพคล่องประมง10,300 ล้านบาทให้คณะรัฐมนตรีอนุมัติเมื่อวานนี้
นายอลงกรณ์ กล่าวต่อไปว่า โครงการสินเชื่อเพื่อเสริมสภาพคล่องผู้ประกอบการประมง วงเงินสินเชื่อรวม 10,300 ล้านบาท และกรอบวงเงินงบประมาณในการดําเนินโครงการ จํานวน 2,164.1 ล้านบาท ประกอบด้วย ค่าชดเชยดอกเบี้ย จํานวน 2,163 ล้านบาท ให้ผู้ประกอบการประมงกู้ในอัตราดอกเบี้ยร้อยละ 7 ต่อปี โดยรัฐบาลชดเชยดอกเบี้ยร้อยละ 3 ต่อปี และผู้ประกอบการประมงสมทบร้อยละ 4 ต่อปี เป็นระยะเวลา 7 ปี นับแต่วันที่กู้ แบ่งเป็น (1) ธนาคารออมสิน ให้ผู้ประกอบการประมงที่มีเรือประมงขนาดตั้งแต่ 60 ตันกรอสขึ้นไป วงเงินสินเชื่อ 5,000 ล้านบาท ให้กู้รายละไม่เกิน10ล้านบาทรวมเป็นวงเงินชดเชยดอกเบี้ย จํานวน 1,050 ล้านบาท และ (2) ธ.ก.ส. ให้ผู้ประกอบการประมงที่มีเรือประมงขนาดต่ํากว่า 60 ตันกรอส วงเงินสินเชื่อ 5,300 ล้านบาท ให้กู้รายละไม่เกิน5ล้านบาทรวมเป็นวงเงินชดเชยดอกเบี้ย จํานวน 1,113 ล้านบาท โดยให้ธนาคารออมสิน และ ธ.ก.ส.
รัฐบาลไทย-ข่าวทำเนียบรัฐบาล-นายกรัฐมนตรีเผยการประชุมร่วมคณะรัฐมนตรีและคณะรักษาความสงบแห่งชาติประเมินสถานการณ์ความมั่นคงมากกว่าการเมือง ฝากเตือนให้ทุกคนปฏิบัติตามกฎหมายอย่างเคร่งครัด
วันอังคารที่ 8 สิงหาคม 2560
นายกรัฐมนตรีเผยการประชุมร่วมคณะรัฐมนตรีและคณะรักษาความสงบแห่งชาติประเมินสถานการณ์ความมั่นคงมากกว่าการเมือง ฝากเตือนให้ทุกคนปฏิบัติตามกฎหมายอย่างเคร่งครัด
นายกรัฐมนตรีเผยการประชุมร่วมคณะรัฐมนตรีและคณะรักษาความสงบแห่งชาติประเมินสถานการณ์ความมั่นคงมากกว่าการเมือง ฝากเตือนให้ทุกคนปฏิบัติตามกฎหมายอย่างเคร่งครัด
วันนี้ (8 สิงหาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีว่า การประชุมร่วมคณะรัฐมนตรีและคณะรักษาความสงบแห่งชาติในวันนี้ว่า เป็นการประเมินสถานการณ์ความมั่นคงมากกว่าประเมินสถานการณ์การเมือง รวมทั้ง เตรียมความพร้อมมาตรการรองรับพระราชพิธีที่สําคัญของประเทศไทย คือพระราชพิธีถวายพระเพลิงพระบรมศพพระบาทสมเด็จพระเจ้าอยู่หัวรัชกาลที่ 9 ทั้งนี้ รัฐบาลต้องรักษาสถานการณ์รวมถึงรักษาความมีเสถียรภาพของรัฐบาลให้ได้ พร้อมทั้งฝากเตือนให้ทุกคน ทุกกลุ่มปฏบัติตามกฎหมาย และ พ.ร.บ. ต่าง ๆ อย่างเคร่งครัด อย่าทําผิดกฎหมาย
-------------------------------------------
รัฐบาลไทย-ข่าวทำเนียบรัฐบาล-“บิ๊กอู๋”ฝาก แรงงานไทยไปทำงานเกาหลี ตั้งใจ เก็บประสบการณ์มาต่อยอดอาชีพ
วันอังคารที่ 13 พฤศจิกายน 2561
“บิ๊กอู๋”ฝาก แรงงานไทยไปทํางานเกาหลี ตั้งใจ เก็บประสบการณ์มาต่อยอดอาชีพ
รมว.แรงงาน พบปะแรงงานไทยที่ได้รับคัดเลือกไปทํางานเกาหลี ตามระบบการจ้างแรงงานต่างชาติ (EPS) พร้อมมอบสัญญาจ้างงาน ย้ํา ตั้งใจทํางาน ปฏิบัติตามกฎหมาย ไม่ยุ่งเกี่ยวอบายมุข รู้จักเก็บออม นําประสบการณ์มาต่อยอดในการประกอบอาชีพ สร้างชื่อเสียงให้กับประเทศไทย
เมื่อวันที่ 13 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานกล่าวให้โอวาทและมอบสัญญาจ้างงานให้กับแรงงานไทยที่ได้รับการคัดเลือกไปทํางานสาธารณรัฐเกาหลี ตามระบบการจ้างแรงงานต่างชาติ (EPS) ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยมีแรงงานไทยเข้าร่วมจํานวน 320 คน ซึ่งส่วนใหญ่เป็นแรงงานในสาขาอุตสาหกรรมโดย รมว.แรงงาน กล่าวว่า ขอแสดงความยินดีกับทุกคน ที่ได้รับการคัดเลือกจากนายจ้างให้เดินทางไปทํางานสาธารณรัฐเกาหลี ซึ่งกว่าจะถึงวันนี้ต้องผ่านขั้นตอนการคัดเลือกหลายครั้ง รวมทั้งต้องฝึกฝนภาษาเกาหลี และทักษะการทํางานซึ่งเป็นสิ่งที่ต้องขอชื่นชม การไปทํางานสาธารณรัฐเกาหลี เป็นความใฝ่ฝันของคนไทยจํานวนไม่น้อย เนื่องจากอัตราค่าจ้างที่สูงมาก ประมาณ 40,000 – 45,000 บาทต่อเดือน
ปัจจุบันมีแรงงานไทยอยู่ทํางานในเกาหลีประมาณ 188,202 คน โดยเป็นแรงงานผิดกฎหมาย ประมาณ 122,192 คน โดยตั้งแต่ ม.ค. – พ.ย.61 มีแรงงานไทยเดินทางไปทํางานสาธารณรัฐเกาหลีแล้ว 5,176 คน ซึ่ง รมว.แรงงาน ได้มีนโยบายการขับเคลื่อนแก้ไขปัญหาแรงงานไทยไปทํางานสาธารณรัฐเกาหลี เพื่อดูแลแรงงานไทยโดยการจัดตั้งศูนย์ประสานงานแรงงานไทยที่สาธารณรัฐเกาหลี เพื่อให้การช่วยเหลือแรงงานไทยและอํานวยความสะดวกในการเปลี่ยนงาน การเดินทางกลับประเทศไทย จัดตั้งที่พักพิงสําหรับแรงงานระบบ EPS ที่รอเปลี่ยนนายจ้าง ณ วัดป่าพุทธรังษี ติดตามและผลักดันการเจรจากับสาธารณรัฐเกาหลีในประเด็นต่าง ๆ อาทิ การเพิ่มโควตาแรงงานไทยในระบบ EPS จาก 5,000 คน เป็น 15,000 คน การต่ออายุสัญญาจ้างแรงงานงานไทย จาก 9 ปี เป็น 14 ปี และคุณสมบัติด้านอายุจากไม่เกิน 39 ปี เป็น 45 ปี การเพิ่มตําแหน่งงานสําหรับสตรี การลดระยะเวลาขั้นตอนเอกสารจาก 89 วัน เหลือ 30 วัน จัดทําระบบรองรับการกลับมาของแรงงานไทยตามระบบ EPS โดยมีฐานข้อมูลแรงงานไทยที่กลับมาจากเกาหลี ฐานข้อมูลตําแหน่งงานรองรับในประเทศไทย รวมทั้งสถานประกอบการของทางเกาหลีที่มาลงทุนในประเทศไทย เป็นต้น
พล.ต.อ.อดุลย์ฯ ยังได้เน้นย้ําให้แรงงานไทยที่ได้รับการคัดเลือกไปทํางานสาธารณรัฐเกาหลีทุกคน ตั้งใจทํางาน รับผิดชอบงานที่ได้รับมอบหมายให้ดีที่สุด ปฏิบัติตามกฎหมาย และวัฒนธรรมของสาธารณรัฐเกาหลี ไม่ยุ่งเกี่ยวกับยาเสพติด สิ่งของมึนเมา และการพนัน รู้จักเก็บออม และส่งเงินให้กับครอบครัว รวมทั้งเก็บเกี่ยวประสบการณ์จากการทํางาน
“สิ่งใดที่ดีเป็นประโยชน์ ขอให้จดจําและนํากลับมาใช้ในประเทศไทย โดยเฉพาะภาษาเกาหลี ซึ่งเมื่อครบสัญญาจ้างและเดินทางกลับประเทศไทยแล้ว จะสามารถหางานทําได้โดยง่าย รวมทั้งถ่ายทอดให้กับสมาชิกในครอบครัว หรือคนในชุมชน ซึ่งจะเป็นประโยชน์กับตัวเอง ครอบครัว และชื่อเสียงของประเทศไทย รวมทั้งแรงงานไทยที่จะได้เดินทางไปทํางานในรุ่นต่อ ๆ ไปอีกด้วย”พล.ต.อ.อดุลย์ฯ กล่าวในท้ายสุด
-----------------------------------------
กองเผยแพร่และประชาสัมพันธ์/ชนินทร เพ็ชรทับ - ข่าว/สมภพ ศีลบุตร - ภาพ/13 พฤศจิกายน 2561
รัฐบาลไทย-ข่าวทำเนียบรัฐบาล-นายกฯ พบปะผู้นำศาสนา ชาวไทยพุทธ-มุสลิม ขอให้ช่วยกันสร้างความเชื่อมั่น ความรักความสามัคคี พร้อมขอให้ทุกภาคส่วนเป็นกำลังสำคัญขับเคลื่อนแก้ไขปัญหา จชต. ร่วมกับรัฐบาลต่อไป
วันจันทร์ที่ 20 มกราคม 2563
นายกฯ พบปะผู้นําศาสนา ชาวไทยพุทธ-มุสลิม ขอให้ช่วยกันสร้างความเชื่อมั่น ความรักความสามัคคี พร้อมขอให้ทุกภาคส่วนเป็นกําลังสําคัญขับเคลื่อนแก้ไขปัญหา จชต. ร่วมกับรัฐบาลต่อไป
นายกรัฐมนตรีพบปะผู้นําศาสนา ชาวไทยพุทธ-มุสลิม ขอให้ช่วยกันสร้างความเชื่อมั่น ความรักความสามัคคี พร้อมขอให้ทุกภาคส่วนเป็นกําลังสําคัญขับเคลื่อนแก้ไขปัญหาจังหวัดชายแดนภาคใต้ร่วมกับรัฐบาลต่อไป
วันนี้ (20 มกราคม 2563) เวลา 15.50 น. ณ หอประชุมบรมราชกุมารี สํานักงานคณะกรรมการอิสลามประจําจังหวัดนราธิวาส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะผู้นําศาสนาและชาวไทยพุทธมุสลิม
โอกาสนี้ นายกรัฐมนตรีได้กล่าวตอนหนึ่งว่า พรที่ผู้นําศาสนาและประชาชนดุอาร์ขอพรให้กับตนเอง ขอให้พรนั้นกลับไปสู่ทุกคน โดยเฉพาะพี่น้องชาวอิสลามทุกคน เพราะทุกคนคือครอบครัวเดียวกัน ไม่ว่าเชื้อชาติ ศาสนาใด ล้วนเป็นคนไทยด้วยกันทั้งหมด
นายกรัฐมนตรีกล่าวต่อไปว่า ปัจจุบันบ้านเมืองมีปัญหาหลายอย่าง รัฐบาลพยายามแก้ไขปัญหา เพื่อให้เกิดความยั่งยืน โดยเฉพาะปัญหาเรื่องความมั่นคง ปัจจุบันปัญหาดีขึ้นตามลําดับ ทั้งนี้ เพราะความร่วมมือของทุกภาคส่วนช่วยกันแก้ไขปัญหาในรูปแบบของประชารัฐ ซึ่งรัฐบาลฝ่ายเดียวไม่สามารถแก้ไขปัญหาได้ ผู้นําศาสนา ภาครัฐ ภาคเอกชน และประชาชนต้องร่วมกันเพื่อให้เกิดความสันติอย่างยั่งยืน
นายกรัฐมนตรีกล่าวว่า เมื่อทุกอย่างดีขึ้น สงบขึ้น จะทําให้รัฐบาลทํางานเดินหน้าในด้านอื่น ๆ ต่อไปได้ สําหรับเรื่องการพัฒนาคุณภาพชีวิต ประชาชนต้องปรับเปลี่ยนตัวเองให้ทันการเปลี่ยนแปลง ต้องเรียนรู้อยู่ตลอดเวลา ใช้เทคโนโลยีมาช่วยในการตัดสินใจ รวมถึงการค้าขายให้เกิดประโยชน์ที่สุด โดยเฉพาะการปลูกพืชจะต้องไม่ปลูกพืชเชิงเดี่ยว ขอให้ปลูกพืชแบบผสมผสาน ในส่วนเรื่องของการสร้างโอกาส จะต้องยึดกฎหมายเป็นหลัก ไม่ละเมิดกฎหมาย อย่าทําให้คนอื่นเดือดร้อน และอย่าสร้างความไม่สงบในพื้นที่และในประเทศชาติ อะไรที่ไม่ดีอย่าให้เกิดขึ้น ต้องช่วยกันสร้างความเชื่อมั่น สร้างความรักความสามัคคี บนความหลากหลายของเชื้อชาติ ศาสนา
ในตอนท้าย นายกรัฐมนตรีกล่าวว่า รัฐบาลได้ให้การสนับสนุนส่งเสริมกิจกรรมของทุกศาสนา ในส่วนของพี่น้องชาวไทยมุสลิม รัฐบาลได้สนับสนุน ทั้งกิจการฮัจย์เพื่อให้พี่น้องมุสลิมที่เดินทางไปประกอบพิธีฮัจย์ได้รับความสะดวกสบาย ปลอดภัย และได้ประกอบศาสนกิจอันสําคัญยิ่งอย่างสมบูรณ์ พร้อมกล่าวขอบคุณผู้ว่าราชการจังหวัดนราธิวาส ประธานกรรมการอิสลามประจําจังหวัดนราธิวาสและคณะ กลุ่มผู้นําศาสนาตลอดจนพี่น้องประชาชนมุสลิมในพื้นที่ และขอให้ทุกภาคส่วนผนึกเป็นกําลังสําคัญในการขับเคลื่อนการแก้ไขปัญหาจังหวัดชายแดนภาคใต้ร่วมกับรัฐบาลต่อไป
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีชื่นชมนาย อีลอน มัสก์ ที่เดินทางมาให้ความช่วยเหลือสำหรับการปฏิบัติการช่วยเหลือนักฟุตบอลและผู้ฝึกสอนทีมหมูป่าอะคาเดมี
วันพุธที่ 11 กรกฎาคม 2561
นายกรัฐมนตรีชื่นชมนาย อีลอน มัสก์ ที่เดินทางมาให้ความช่วยเหลือสําหรับการปฏิบัติการช่วยเหลือนักฟุตบอลและผู้ฝึกสอนทีมหมูป่าอะคาเดมี
ในวนอุทยานแห่งชาติถ้ําหลวง-ขุนน้ํานางนอน จังหวัดเชียงรายครั้งนี้
พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยวานนี้ว่า (10 ก.ค. 2561) นายกรัฐมนตรีขอบคุณสําหรับข้อเสนอแนะของนายมัสก์ในการให้ความช่วยเหลือครั้งนี้ โดยเฉพาะอย่างยิ่งแนวคิดที่จะนําเทคโนโลยีสํารวจอวกาศมาปรับใช้อย่างสร้างสรรค์ นายกรัฐมนตรียังรู้สึกชื่นชมอย่างยิ่งที่ทราบว่า นายมัสก์ได้เดินทางมายังจังหวัดเชียงรายด้วยตนเอง เพื่อให้คําแนะนํา รวมทั้งมอบอุปกรณ์สําหรับการช่วยเหลือในครั้งนี้
รองโฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีรู้สึกซาบซึ้งถึงความปรารถนาดีและความมุ่งมั่นของนายมัสก์ที่ให้การสนับสนุนและช่วยเหลือสําหรับการปฏิบัติการที่ถือว่ามีความยุ่งยากและซับซ้อนมากที่สุดในครั้งนี้
รัฐบาลไทย-ข่าวทำเนียบรัฐบาล-นายกฯ สั่งทุกหน่วยงานเร่งให้ความช่วยเหลือ สำรวจความเสียหาย และฟื้นฟู หลังสถานการ์ณอุทกภัยเริ่มคลี่คลาย
วันอาทิตย์ที่ 1 กันยายน 2562
นายกฯ สั่งทุกหน่วยงานเร่งให้ความช่วยเหลือ สํารวจความเสียหาย และฟื้นฟู หลังสถานการ์ณอุทกภัยเริ่มคลี่คลาย
โฆษกรัฐบาล เผยนายกรัฐมนตรี สั่งทุกหน่วยงานเร่งให้ความช่วยเหลือ สํารวจความเสียหาย และฟื้นฟู หลังสถานการ์ณอุทกภัยเริ่มคลี่คลาย
วันนี้(1ก.ย.62)ศาตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรมว.กลาโหมได้ติดตามสถานการณ์อุทกภัยฉับพลันจากพายุโพดุลอย่างใกล้ชิดรวมทั้งกํากับดูแลการให้ความช่วยเหลือประชาชนในพื้นที่ต่างๆทั้ง16จังหวัดตั้งแต่วันที่30สิงหาคมที่ผ่านมาจนขณะนี้ได้รับรายงานว่าสถานการณ์อุทกภัยเริ่มคลี่คลายระดับน้ําได้ลดลงในเกือบทุกจังหวัดที่ได้รับผลกระทบซึ่งจากนี้จะต้องเร่งสํารวจความเสียหายทั้งอาคารบ้านเรือนและพื้นที่เกษตรกรรมโดยได้กําชับให้ทุกหน่วยงานบูรณาการร่วมกันทํางานร่วมกันอย่างใกล้ชิดเพื่อช่วยเหลือและบรรเทาความเสียหายและช่วยเหลือประชาชนได้อย่างทั่วถึงและทันเวลา
นายกรัฐมนตรียังได้ย้ําขอให้หน่วยงานที่เกี่ยวข้องยังคงติดตามเฝ้าระวังสถานการณ์ต่อไปและขอประชาชนที่ได้รับความเสียหายและยังไม่ได้รับความช่วยเหลือติดต่อได้ที่สายด่วน1784ที่พร้อมให้ความช่วยเหลือตลอด24ชั่วโมง
———————
สํานักโฆษก
รัฐบาลไทย-ข่าวทำเนียบรัฐบาล-รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 3/2560
วันจันทร์ที่ 31 กรกฎาคม 2560
รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 3/2560
รมต.นร.สุวิทย์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 3/2560
วันนี้ (31 กรกฎาคม 2560) เวลา 14.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ ครั้งที่ 3/2560
ที่ประชุมได้พิจารณาและมีมติอนุมัติโครงการและงบประมาณโครงการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐให้กับกองทุนหมู่บ้านและชุมชนเมืองที่มีความพร้อม และเสนอโครงการจาก 48 จังหวัด จํานวน 4,609 กองทุน (4,741 โครงการ) ในวงเงินงบประมาณ 921,776,000 บาท โดยเป็นโครงการที่ต่อยอดจากโครงการที่ดําเนินการในปี 2559 จํานวน 3,005 โครงการ (2,975 กองทุน) และเป็นโครงการที่ขอดําเนินการใหม่ในปีนี้ จํานวน 1,631 โครงการ (1,582 กองทุน) โดย 5 อันดับแรกเป็นโครงการเกี่ยวกับร้านค้าชุมชน วัสดุการเกษตร บริการชุมชน น้ําดื่มชุมชน และบริการน้ํามันเชื้อเพลิง พร้อมทั้งอนุมัติการเปลี่ยนแปลงโครงการที่กองทุนหมู่บ้านและชุมชนเมืองขอเปลี่ยนแปลงการดําเนินโครงการในปี 2559 จํานวน 444 กองทุน อีกด้วย
ทั้งนี้ ประธานได้เน้นย้ําให้การอนุมัติโครงการให้กองทุนหมู่บ้านฯ ดังกล่าว เป็นการเพิ่มศักยภาพหมู่บ้านและชุมชนเพื่อความเข้มแข็งของเศรษฐกิจฐานรากตามแนวทางประชารัฐปี 2560 โดยพร้อมโอนเงินให้กองทุนหมู่บ้านและชุมชนเมืองทั่วประเทศให้มากที่สุดภายในเดือนสิงหาคมนี้ ซึ่งไม่น้อยกว่าร้อยละ 90 และจะทําให้เศรษฐกิจฐานรากโดยรวมของสมาชิกกองทุนฯ มีความเข้มแข็งอย่างมั่นคง และยั่งยืน ตามนโยบายของรัฐบาลอย่างเป็นรูปธรรมมากยิ่งขึ้น
นอกจากนี้ ที่ประชุมได้พิจารณาและมีมติอนุมัติให้จัดตั้งกองทุนอีก 2 แห่ง ได้แก่ กองทุนชุมชนวัดน้อยพัฒนา และกองทุนชุมชนบึงพระจันทร์ 40 ซึ่งเป็นกองทุนที่อยู่ในเขตเทศบาลนครพิษณุโลก โดยมีผลทําให้กองทุนหมู่บ้านและชุมชนเมืองทั่วประเทศในปัจจุบันมีจํานวนทั้งสิ้น 79,595 กองทุน ได้แก่ กองทุนหมู่บ้าน 75,000 กองทุน กองทุนชุมชนเมือง 3,857 กองทุน และกองทุนชุมชนทหาร 738 กองทุนตามลําดับ
ตอนท้ายของการประชุม ประธานได้แสดงความห่วงใยประชาชนที่ประสบปัญหาอุทกภัยซึ่งกําลังเกิดขึ้นในภาคตะวันออกเฉียงเหนือ และภาคเหนือบางส่วน โดยประธานได้มอบหมายให้สํานักงานกองทุนหมู่บ้านและชุมชนเมืองแห่งชาติ เร่งสํารวจความเสียหายและติดตามช่วยเหลือกองทุนหมู่บ้านและชุมชนเมือง ตลอดจนสมาชิกกองทุนอื่นที่เกี่ยวข้องที่ได้รับผลกระทบโดยเร็วที่สุด โดยเฉพาะการเตรียมมาตรการเร่งด่วน มาตรการระยะสั้น และมาตรการระยะยาว เพื่อช่วยเหลือและฟื้นฟูให้เหมาะสมและทันท่วงที โดยในเบื้องต้นได้มอบหมายให้ประสานเครือข่ายและกองทุนที่ดูแลร้านค้าประชารัฐ ได้ช่วยกันสนับสนุนสิ่งจําเป็น ให้แก่ผู้ประสบอุทกภัย ด้วยสินค้าประชารัฐของกองทุนทั่วประเทศโดยเร็ว
****************************
กลุ่มประชาสัมพันธและเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ผลิตหน้ากากผ้า 100,000 ชิ้น ให้ สภากาชาดไทย แจกประชาชนป้องกันโควิด-19 [กระทรวงแรงงาน]
วันพฤหัสบดีที่ 30 เมษายน 2563
ก.แรงงาน ผลิตหน้ากากผ้า 100,000 ชิ้น ให้ สภากาชาดไทย แจกประชาชนป้องกันโควิด-19 [กระทรวงแรงงาน]
กระทรวงแรงงาน ผลิตหน้ากากผ้า จํานวน 100,000 ชิ้น ส่งคืนให้ สภากาชาดไทย เพื่อนําไปส่งมอบแก่ประชาชนป้องกันการแพร่ระบาดของเชื้อไวรัสโควิด–19
วันนี้ (30 เม.ย. 63) เวลา 09.00 น.ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานพร้อมด้วยนางเธียรรัตน์ นะวะมะวัฒน์ รองปลัดกระทรวงแรงงานและผู้บริหารระดับสูงกระทรวงแรงงาน ส่งคืนหน้ากากผ้า จํานวน 100,000 ชิ้น ที่สภากาชาดไทย ได้มอบผ้าสาลูแก่กระทรวงแรงงาน จํานวน 67 ม้วน นําไปให้สถาบัน/สํานักงานพัฒนาฝีมือแรงงานทั่วประเทศ ตัดเย็บเป็นหน้ากากอนามัย เมื่อวันที่ 13 เมษายนที่ผ่านมา ให้กับนางสุนันทา ศรอนุสิน ผู้อํานวยการสํานักงานยุวกาชาด สภากาชาดไทยและคณะ ณ ห้องรับรองผู้ช่วยรัฐมนตรีประจํากระทรวงแรงงาน ชั้น 6 อาคารกระทรวงแรงงาน เพื่อนําไปแจกจ่ายให้กับประชาชนในการป้องกันการแพร่ระบาดของเชื้อไวรัสโควิด – 19 ต่อไป
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
30 เมษายน 2563
รัฐบาลไทย-ข่าวทำเนียบรัฐบาล-ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 10
วันศุกร์ที่ 16 มีนาคม 2561
ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 10
กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 10 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 10 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด โดยตลอดการดําเนินโครงการได้รับการตอบรับอย่างดี ทั้งจากประชาชนซึ่งมีแนวโน้มหันมาใช้จ่ายผ่านบัตรเดบิตมากขึ้น โดยเฉพาะการใช้จ่ายรายการย่อยในชีวิตประจําวัน และจากร้านค้าที่มีการวางเครื่องรับชําระเงินทางอิเล็กทรอนิกส์หรือ EDC เพิ่มขึ้นต่อเนื่อง ยิ่งไปกว่านั้น การแจกโชคในครั้งนี้ นับเป็นเดือนที่ 3 ที่ได้เปิดโอกาสในการขยายสิทธิ์ไปถึงผู้ถือบัตรสวัสดิการแห่งรัฐให้สามารถลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อเป็นการขยายโอกาสการเข้าถึงบริการทางการเงินแบบอิเล็กทรอนิกส์ให้กับประชาชนผู้มีรายได้น้อยให้ได้เริ่มต้นสร้างความคุ้นเคยกับการรับสวัสดิการและใช้จ่ายผ่านบัตรทดแทนเงินสด และยังเป็นการช่วยให้การส่งผ่านสวัสดิการจากภาครัฐสู่ประชาชน ถูกต้อง ตรงตัว รวดเร็ว และโปร่งใสอีกด้วย
นายพรชัยฯ กล่าวต่ออีกว่า เป็นที่น่ายินดีกับนายสงัด เกษก้าน ซึ่งเป็นผู้โชคดีจากการใช้บัตรสวัสดิการแห่งรัฐจากจังหวัดศรีสะเกษ ที่ได้รับรางวัลที่ 1 มูลค่า 1,000,000 บาท และร้านอดิเรก ซึ่งเป็นร้านค้าธงฟ้าประชารัฐจากจังหวัดชัยภูมิ ที่ได้รับรางวัลที่ 1 มูลค่า 1,000,000 บาท
ทั้งนี้ โครงการแจกโชคจากการใช้บัตรเดบิตจะมีขึ้นทั้งหมด 12 ครั้ง ไปจนถึงเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาล จึงขอเชิญชวนให้ประชาชนหันมาใช้จ่ายผ่านบัตรเดบิตแทนเงินสด และร้านค้าเร่งติดตั้งเครื่อง EDC เพื่อรับชําระเงินด้วยบัตรเดบิต ซึ่งจะได้ร่วมลุ้นโชคเงินล้านและรางวัลอื่นอีกกว่า 1,022 รางวัลต่อเดือนในช่วงที่เหลืออีก 2 ครั้งสุดท้ายของโครงการ โดยมีการประกาศรายชื่อผู้มีสิทธิ์ได้รับรางวัลเป็นประจําทุกเดือนที่ www.epayment.go.th โดยธนาคารจะติดต่อผู้มีสิทธิ์ได้รับรางวัลโดยตรงต่อไป
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-โฆษกรัฐบาลยืนยัน นายกฯ ไม่เกี่ยวข้องกับการขึ้นป้ายที่ จ.ราชบุรี ย้ำเป็นเรื่องส่วนบุคคล เตือนระมัดระวังทำผิดกฎหมาย แม้ชื่นชอบการทำงานของนายกฯ
วันพฤหัสบดีที่ 6 ธันวาคม 2561
โฆษกรัฐบาลยืนยัน นายกฯ ไม่เกี่ยวข้องกับการขึ้นป้ายที่ จ.ราชบุรี ย้ําเป็นเรื่องส่วนบุคคล เตือนระมัดระวังทําผิดกฎหมาย แม้ชื่นชอบการทํางานของนายกฯ
โฆษกรัฐบาลยืนยัน นายกฯ ไม่เกี่ยวข้องกับการขึ้นป้ายที่ จ.ราชบุรี ย้ําเป็นเรื่องส่วนบุคคล เตือนระมัดระวังทําผิดกฎหมาย แม้ชื่นชอบการทํางานของนายกฯ
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่โซเชียลมีเดียเผยแพร่ภาพถ่ายป้ายขนาดใหญ่ของพล.อ.ประยุทธ์ จันทร์โอชา นายกรัฐมนตรี คล้ายกับป้ายหาเสียงที่จ.ราชบุรี โดยมีข้อความสนับสนุนนายกรัฐมนตรีที่ไม่โกงกิน ว่า นายกรัฐมนตรีได้รับรายงานว่า ขณะนี้ป้ายดังกล่าวถูกปลดลงแล้ว พร้อมทั้งยืนยันว่านายกรัฐมนตรีไม่มีส่วนเกี่ยวข้องกับการขึ้นป้ายดังกล่าวแต่อย่างใด และส่วนตัวไม่เห็นด้วยกับการกระทําเช่นนี้
“นายกฯ เน้นย้ําว่าการกระทําดังกล่าวเป็นเรื่องส่วนบุคคล และท่านไม่มีส่วนรู้เห็น แต่เข้าใจถึงเจตนาดีที่ผู้กระทําต้องการเห็นบ้านเมืองปราศจากการทุจริตคอร์รัปชัน อย่างไรก็ตาม แม้จะชื่นชอบหรือให้การสนับสนุนท่านนายก ท่านก็ได้ฝากเตือนให้ระมัดระวัง โดยจะต้องศึกษาข้อกฎหมายและระเบียบต่าง ๆ และทําด้วยความรอบคอบหรือไม่ทําเลย เพื่อไม่ให้ผิดกฎหมายเลือกตั้ง”
นายกรัฐมนตรียืนยันด้วยว่า ส่วนตัวท่านเคารพกฎหมายและจะไม่ทําผิดกฎหมายเด็ดขาด รวมทั้งกําชับให้ตรวจสอบหากมีการร้องเรียน เพื่อความถูกต้องและโปร่งใส
...................................
สํานักโฆษก
รัฐบาลไทย-ข่าวทำเนียบรัฐบาล-นายกฯ ขอบคุณน้ำใจคนไทยหลั่งไหลช่วยชาวใต้ ดันยอดบริจาคแตะ 329 ลบ.เตรียมส่งเยียวยาผู้เดือดร้อน พร้อมชื่นชมสถานีโทรทัศน์ทุกช่อง พิธีกรศิลปินดารา นักศึกษา รวมพลังประชารัฐจัดงานสำเร็จลุ
วันจันทร์ที่ 16 มกราคม 2560
นายกฯ ขอบคุณน้ําใจคนไทยหลั่งไหลช่วยชาวใต้ ดันยอดบริจาคแตะ 329 ลบ.เตรียมส่งเยียวยาผู้เดือดร้อน พร้อมชื่นชมสถานีโทรทัศน์ทุกช่อง พิธีกรศิลปินดารา นักศึกษา รวมพลังประชารัฐจัดงานสําเร็จลุ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณพี่น้องคนไทยทุกภาคส่วน ทั้งภาครัฐ เอกชน และประชาชน ที่ได้ร่วมบริจาคเงินช่วยเหลือผู้ประสบภัยน้ําท่วมภาคใต้
วันนี้ (16 มกราคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ขอบคุณพี่น้องคนไทยทุกภาคส่วน ทั้งภาครัฐ เอกชน และประชาชน ที่ได้ร่วมบริจาคเงินช่วยเหลือผู้ประสบภัยน้ําท่วมภาคใต้ในงาน“ประชารัฐร่วมใจ ช่วยอุทกภัยภาคใต้”ซึ่งจัดขึ้นวานนี้ที่ทําเนียบรัฐบาล แม้จะเป็นระยะเวลาอันสั้นเพียงประมาณ 2 ชม.แต่ก็เป็นบทพิสูจน์อีกครั้งหนึ่งที่แสดงให้เห็นถึงความรักความสามัคคีและไม่ทอดทิ้งกันของคนไทย เวลาที่ผู้อื่นตกทุกข์ได้ยาก
“เมื่อสิ้นสุดการรับบริจาค ในเวลาประมาณ 20.30 น. มียอดเงินบริจาครวมทั้งสิ้น 329,305,809 บาท โดยรัฐบาลจะเตรียมส่งไปช่วยเหลือพี่น้องชาวใต้ตามระเบียบของทางราชการ เพิ่มเติมจากงบประมาณที่แต่ละจังหวัดมีอยู่แล้ว 100 ลบ. อย่างไรก็ตาม พี่น้องประชาชนยังสามารถบริจาคเงินเข้าบัญชีได้อย่างต่อเนื่องผ่านกองทุนเงินช่วยเหลือผู้ประสบสาธารณภัยสํานักนายกรัฐมนตรี ธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0"
พลโท สรรเสริญ กล่าวต่อว่า นายกรัฐมนตรียังฝากชื่นชมสถานีโทรทัศน์ทุกช่องที่ร่วมถ่ายทอดสดการจัดงานดังกล่าวไปยังผู้ชมทางบ้านให้ประชาชนได้มีส่วนร่วมในการช่วยเหลือผู้ประสบภัย โดยเฉพาะสถานีโทรทัศน์ไทยพีบีเอสที่เป็นสถานีหลักในการดําเนินงาน และถ่ายทอดสดจนจบภารกิจร่วมกับสถานีโทรทัศน์NBTและสถานีโทรทัศน์รัฐสภา
“ที่สําคัญท่านนายกฯ ได้ขอบคุณคณะรัฐมนตรี ศิลปินดารานักร้อง นักแสดง นักศึกษา นักเรียนนายร้อย และนักเรียนพยาบาลทหาร ที่มาร่วมรับโทรศัพท์ รวมทั้งเจ้าหน้าที่ทุกฝ่ายที่อยู่เบื้องหลังความสําเร็จของงานในครั้งนี้ ทําให้พลังความห่วงใยของพี่น้องไทยส่งไปถึงชาวภาคใต้ได้อย่างชัดเจนเป็นรูปธรรมมากที่สุด"
----------------------------------------------
สํานักโฆษก